**VAGYONRENDEZÉSI ÉS ÜZEMELTETÉSI MEGÁLLAPODÁS**

a továbbiakban: „**Megállapodás**”, amely létrejött egyrészről

**Budapest Főváros Önkormányzata** (székhelye: 1052 Budapest, Városház utca 9-11., adószám: 15735636-2-41, bankszámlaszám: 11784009-15490012, KSH statisztikai számjel: 15735636-8411- 321-01, törzskönyvi azonosító szám: 735638, ÁHTI azonosító: 745192) képviseli: Karácsony Gergely főpolgármester), a továbbiakban: „**Főváros**” vagy „**Fővárosi Önkormányzat**”

másrészről

**Budapest Főváros II. Kerületi Önkormányzat** (székhely: 1024 Bp. Mechwart liget 1., KSH statisztikai számjel: 15735650-8411-321-01 adószám: 15735650-2-41; törzskönyvi azonosító szám: 735650; ÁHTI azonosító: 745213; bankszámla száma: 12001008-00201761-00100004; képviseli: Örsi Gergely polgármester), a továbbiakban: „**Kerület**” vagy **„Kerületi Önkormányzat**

Kerület és Főváros együttesen a továbbiakban: „**Felek**” között az alulírott helyen és napon, az alábbi feltételekkel:

1. **ELŐZMÉNYEK**
   1. Felek rögzítik, hogy 2020. július 21-én „*A Széna tér fejlesztéséről, a szükséges fejlesztési forrás biztosításáról és kapcsolódó üzemeltetési és kezelési kérdések rendezéséről*" tárgyban megállapodást (a továbbiakban: „**Fejlesztési célú megállapodás**”) kötöttek. A Fejlesztési célú megállapodásban rögzítésre került, hogy az „I/A ütem” keretében a Széna tér fejlesztése (közterületi felújítások az elbontott pályaudvar és környezete vonatkozásában, a továbbiakban: „**Beruházás**”) a Kerület beruházásában és lebonyolításában valósul meg, azzal, hogy ahhoz a Főváros 750.000.000 Ft fejlesztési támogatást biztosít a Kerület részére. A Fejlesztési célú megállapodás 3.1. pontjában a Felek rögzítették a Feladat megvalósítása során a Kerület által érvényesítendő, a Főváros által támogatott műszaki követelményeket, emellett a Főváros térítésmentes felhasználási jogot biztosított a Kerület részére a BKK Zrt. által korábban beszerzett tervek tekintetében. Felek a Fejlesztési célú megállapodást két alkalommal - 2021. október 21. napján a forrás biztosítása, műszaki tartalom pontosítása, befejezési határidő és az ütemezés, valamint 2022. október 19. napján a befejezési határidő és összköltség tekintetében ismételten- módosították.
   2. Kerületi Önkormányzat kijelenti, hogy a Beruházás szerződésszerűen, teljeskörűen megvalósult, a műszaki átadás-átvételi eljárás lezárása eredményesen megtörtént.
   3. Fővárosi Önkormányzat nyilatkozik, hogy a Beruházás teljeskörű megvalósítása vonatkozásában a Kerület által benyújtott - a Fejlesztési célú megállapodás szerinti - pénzügyi elszámolást és szakmai beszámolót 2023. február 20-án elfogadta.
   4. A Fejlesztési célú megállapodás 3.3. pontja értelmében a Kerületi Önkormányzat vállalta, hogy Főváros tulajdonát képező ingatlanokon a Beruházás megvalósításának eredményeként létrehozott vagyonnövekmény a Kerület részéről ellenérték nélkül, térítésmentesen átruházásra és aktiválás tekintetében átadásra kerül a Beruházás megvalósítását követően a Fővárosnak. A Fejlesztési célú megállapodás 3.4 pontjában a Felek rögzítették az üzemeltetéssel, fenntartással és kezeléssel kapcsolatos főbb szabályokat.
2. **A MEGÁLLAPODÁS TÁRGYA**
   1. A jelen Megállapodás tárgya a Beruházás megvalósításának eredményeként a Főváros részére átadásra kerülő alábbi vagyonelemek (a továbbiakban: „**Vagyonelemek**”) Felek közötti számviteli rendezése:
3. a Főváros kizárólagos tulajdonát képező ingatlanokon létrejött, alkotórésznek minősülő vagyonelemek, amelyek osztják az alapul fekvő ingatlanok jogi sorsát, ezek esetében a tulajdonjog a törvény erejénél fogva a Fővárost illeti meg,
4. a jelen Megállapodásban szabályozottak szerint a Fővárosi Önkormányzat egyes üzemeltetési, fenntartási feladatainak ellátását szolgáló vagyonelemek,

(az a) és a b) pont szerinti vagyonelemek a továbbiakban együttesen: **Épített Térelemek)**

1. az egyes ágazati jogszabályok szerint az alapul fekvő ingatlanok tulajdonjogától függetlenül kötelezően a Fővárosi Önkormányzat tulajdonába kerülő közvilágítási és víziközmű vagyonelemek.
   1. A jelen Megállapodás tárgya továbbá a Beruházás megvalósítását követően felmerülő üzemeltetési, fenntartási és kezelési kötelezettségek Felek közötti rendezése.
2. **VAGYONRENDEZÉS, AKTIVÁLÁS**
   1. Felek rögzítik, hogy a Beruházással érintettek a 13708,13543/1 és 13145 hrsz-ú, Fővárosi Önkormányzat kizárólagos tulajdonában álló ingatlanok, illetve a 13707, 13706, 13709 és 13874/1 hrsz-ú, Kerületi Önkormányzat kizárólagos tulajdonában álló ingatlanok.

* 1. A jelen Megállapodás 1. sz mellékletét képező pénzügyi és műszaki dokumentációban beazonosíthatóan feltüntetésre kerültek a Beruházás megvalósításának eredményeként létrejött, a Főváros részére átadásra kerülő Vagyonelemek, amelyek számviteli rendezésére az alábbiak szerint kerül sor.
  2. A Kerületi Önkormányzat az Épített Térelemeket – melyek összértéke: 223.794.531,- Forint, azaz Kettőszázhuszonhárommillió- hétszázkilencvennégyezer-ötszázharmincegy Forint - a jelen Megállapodás hatálybalépésének időpontjával befejezetlen Beruházásként, térítésmentesen adja át a Főváros részére, melyek a Főváros könyveiben kerülnek aktiválásra.
  3. Felek rögzítik, hogy a Beruházás során létrejövő Közvilágítási vagyonelemek, az alapul fekvő ingatlan tulajdonjogától függetlenül, a villamos energiáról szóló 2007. évi LXXXVI. törvény 34/C. § (1) bekezdés a) pontja értelmében az üzembe helyezés napjával (2023. május 22.) a Fővárosi Önkormányzat, mint Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv**.) 23. § (4) bekezdés 9. pontja értelmében Budapest főváros közigazgatási területén - a közvilágítás biztosítására kötelezett tulajdonába került.

A Fővárosi Önkormányzat a kötelező közvilágítási közszolgáltatási feladatai ellátásáról a BDK Budapesti Dísz- és Közvilágítási Kft.-vel (a továbbiakban: BDK Kft.) megkötött közszolgáltatási szerződés keretében a BDK Kft. útján gondoskodik, amely társaság ezt a feladatot a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) önkormányzati rendelet (a továbbiakban: Vagyonrendelet) 4. mellékletének 20. pontjában rögzített kizárólagos joga alapján látja el.

Kerületi Önkormányzat kijelenti, hogy a Közvilágítási vagyonelemek könyveiben befejezetlen Beruházásként nyilvántartott értéke 57.329.198,- Forint, azaz Ötvenhétmillió-háromszázhuszonkilencezer-egyszázkilencvennyolc Forint, a jelen Megállapodás 3. sz. mellékletében foglaltak szerint.

A Fővárosi Önkormányzat a Közvilágítási eszközöket, mint ellátásért felelős a fentiekben meghatározott értéken veszi tulajdonba, jelen Megállapodás hatálybalépésének napjával könyveiben aktiválja, azzal, hogy azokat a BDK Kft. – a fennálló közszolgáltatási szerződése alapján üzemelteti.

A Fővárosi Önkormányzat a Közvilágítási vagyonelemek átvételével összefüggésben általános forgalmi adó (a továbbiakban: ÁFA) fizetési kötelezettséget nem vállal, bármilyen esetlegesen felmerülő ÁFA fizetési kötelezettséget a Kerületi Önkormányzat köteles viselni. A Kerületi Önkormányzat kijelenti, hogy az átadásra kerülő Közvilágítási vagyonelemek után ÁFA visszaigénylésre nem jogosult, és ilyen igénylése nincs folyamatban, valamint, hogy az átadás-átvétellel kapcsolatban a Fővárosi Önkormányzat felé semmilyen pénzügyi igénye és egyéb követelése nincs, és a jövőben sem lép fel semminemű követeléssel az átadott vagyontárgyakkal kapcsolatban.

A Kerületi Önkormányzat kijelenti és felelősséget vállal azért, hogy az átadott Közvilágítási vagyonelemek per-, teher- és igénymentesek. A Kerületi Önkormányzat kijelenti, hogy a Közvilágítási eszközökhöz kapcsolódó garanciális jogait (szavatosság, jótállás stb.) jelen Megállapodás aláírásával a Fővárosi Önkormányzatra engedményezi.

Felek rögzítik, hogy a Közvilágítási vagyonelemek vonatkozásában az üzembehelyezés napjával a Fővárosi Önkormányzatot illetik a tulajdonos jogai, illetve terhelik kötelezettségei, a Fővárosi Önkormányzat szedi azok hasznait, viseli az azokkal járó terheket és kárveszélyt.

Felek megállapodnak, hogy a birtokátruházás napjának a Közvilágítási vagyonelemek Műszaki Átadás-átvételi jegyzőkönyvének BDK Kft., mint üzemeltető által történt aláírás napját tekintik.

* 1. A víziközmű-szolgáltatásról szóló 2011. évi CCIX. törvény (a továbbiakban: Vksztv.) 6. § (1) bekezdése szerint víziközmű kizárólag az állam és települési önkormányzat tulajdonába tartozhat. A Vksztv. 5/F. § (4) bekezdése alapján az 5/F. § (1)-(3) bekezdésében meghatározott, víziközmű-szolgáltatással kapcsolatos feladatokat a közigazgatási területén lévő felhasználási helyekre és az azokat közvetlenül ellátó víziközműre nézve az 5/F. § (5) bekezdésben foglalt eltéréssel a fővárosban a Fővárosi Önkormányzat látja el. A Felek rögzítik, hogy a Beruházás során megvalósított ivóvízhálózat a Kerületi Önkormányzat belső hálózataként került kialakításra, ezért az a Fővárosi Önkormányzat részére nem kerül átadásra, a Kerületi Önkormányzat tulajdonában és üzemeltetésében marad.

Fentiek okán a Beruházás során létesített víziközmű vagyonelemek (a továbbiakban: Víziközművek) az alapul fekvő ingatlan tulajdonjogától függetlenül a Fővárosi Önkormányzat tulajdonába kell, hogy kerüljenek.

Felek rögzítik, hogy a Víziközmű vonatkozásában a Megállapodás hatályba lépéséneknapjától a Fővárosi Önkormányzatot illetik a tulajdonos jogai, illetve terhelik kötelezettségei, a Fővárosi Önkormányzat szedi azok hasznait, viseli az azokkal járó terheket és kárveszélyt.

Felek megállapodnak, hogy a birtokátruházás napjának a jelen Megállapodás 4. számú mellékletében csatolt műszaki vizsgálati jegyzőkönyvek aláírásának napját tekintik.

A Fővárosi Önkormányzat, mint ellátásért felelős részére az Mötv. 23. § (4) bekezdés 11. pontja kötelező közfeladatként határozza meg a távhőszolgáltatás, ivóvíz-ellátás, szennyvízelvezetés, -kezelés és -ártalmatlanítás (csatornaszolgáltatás), hulladékgazdálkodás biztosítását. Felek megállapítják, hogy az Mötv. 108. § (2) bekezdés a) pontja, a nemzeti vagyonról szóló 2011. évi CXCVI. törvény (továbbiakban: Nvtv.) 5. § (5) bekezdés a) pontja, valamint (7) bekezdése alapján a kerületi önkormányzat, mint helyi önkormányzat tulajdonában lévő nemzeti vagyont képező Víziközmű tulajdonjogát más önkormányzatnak, jelen esetben a Fővárosi Önkormányzatnak ingyenesen átadhatja, a fentiekben megjelölt jogszabályban meghatározott közfeladat ellátásának elősegítése érdekében.

Felek rögzítik, hogy a Víziközművek átadása a Fővárosi Önkormányzat fent megjelölt közfeladata ellátásának elősegítése érdekében történik, valamint azért, hogy Felek a Vksztv.-ben foglaltaknak megfelelően rendezzék a megvalósított Víziközművek tulajdoni helyzetét.

A Fővárosi Önkormányzat tulajdonában lévő, illetve tulajdonába kerülő, közműves szennyvízelvezetés és -tisztítás biztosítására szolgáló Víziközművek üzemeltetője a Fővárosi Csatornázási Művek Zrt. (a továbbiakban: FCSM Zrt.) lesz, amely a Magyar Energetikai és Közmű-szabályozási Hivatal által kiadott engedély alapján a közműves szennyvízelvezetés és -tisztítás biztosítására szolgáló Víziközművek üzemeltetésére kizárólagosan jogosult Budapest főváros területén.

A Kerületi Önkormányzat kijelenti, hogy a Víziközművek létesítésével, műszaki paramétereivel, engedélyezésével és üzemeltetésével kapcsolatosan birtokában volt okiratokat és dokumentumokat az FCSM Zrt-nek átadta, illetve az esetlegesen még birtokában lévő, illetve a Víziközművek számviteli nyilvántartásával kapcsolatos okiratokat és dokumentumokat (3.6. pont) jelen Megállapodás aláírásával egyidejűleg a Fővárosi Önkormányzat rendelkezésére bocsátja. A Kerületi Önkormányzat kijelenti, hogy a Víziközművekhez kapcsolódó garanciális jogaikat (szavatosság, jótállás stb.) a Fővárosi Önkormányzatra engedményezi. Rögzítésre kerül továbbá, hogy a Kerületi Önkormányzatot az átruházott garanciális jogokon felül semmilyen további kellékszavatossági, illetve egyéb felelősség nem terheli a Víziközművek vonatkozásában.

Felek megállapodnak, hogy Átvevő a Víziközműveket a 4. számú mellékletben szereplő Víziközmű vagyonelemek átadására irányuló dokumentációban foglaltak szerint és a Kerületi Önkormányzat könyveiben nyilvántartott értékeken veszi tulajdonba az alábbiak szerint:

Kerületi Önkormányzat kijelenti, hogy az 4. melléklet szerinti Víziközművek könyveiben befejezetlen beruházási állományban nyilvántartott értéke 97.238.704,- Forint, azaz Kilencvenhétmillió-kettőszázharmincnyolcezer-hétszáznégy Forint.

A Kerületi Önkormányzat kijelenti, hogy a fentiekben meghatározott bekerülési érték a hatályos számviteli előírásoknak megfelelően, az államháztartás számviteléről szóló 4/2013 (I. 11.) Korm. rendelettel összhangban került meghatározásra.

* 1. A létrejött Vagyonelemek tekintetében a Fővárosi Önkormányzat által elvégzendő aktiváláshoz szükséges dokumentumokat a jelen Megállapodás 1., 3. és 4. számú mellékletei teljeskörűen tartalmazzák.
  2. Felek rögzítik, hogy a számviteli rendezést megelőző pénzügyi-műszaki leltár elkészítéséhez a Kerület jelen Megállapodás megkötését megelőzően átadta az Főváros részére a műszaki átadás-átvételi jegyzőkönyvet, a beárazott előzetes pénzügyi-műszaki leltárt (helyrajzi szám és üzemeltető szerinti bontásban), amely az érintett Vagyonelemeket a hozzájuk tartozó értékcsökkenési kulcsokkal együtt tartalmazza, valamint a megvalósulási tervdokumentációt. A jelen pontban felsorolt dokumentumok a jelen Megállapodás 1. számú mellékletét képezik (pénzügyi és műszaki dokumentáció).
  3. Felek rögzítik, hogy a Beruházás megvalósításának eredményeként a Főváros kizárólagos tulajdonát képező ingatlanokon létrehozott Vagyonelemek 3.4. és 3.5. pont szerinti térítésmentes átadás számviteli rendezése során áfa-fizetési kötelezettség nem keletkezik sem a Kerületnél az általános forgalmi adóról szóló 2007. évi CXXVII. törvény 11. §-ában foglalt feltételek hiányában, sem a Fővárosnál.

1. **ÜZEMELTETÉS, FENNTARTÁS, KEZELÉS**
   1. A Felek jelen Megállapodás hatálybalépését követően a Széna tér fenntartási és kezelői és üzemeltetési feladatainak ellátása tekintetében akként rendelkeznek, hogy a Kerületi Önkormányzat látja el a Széna-tér kapcsán felmerülő üzemeltető feladatokat általánosan (Mötv. 13. § (1) bekezdésében foglaltakra tekintettel) azzal, hogy bizonyos feladatkörök a Felek megállapodására tekintettel a Fővárosi Önkormányzatnál maradnak a Tulajdonosi Kezelői és Üzemeltetői határokat rögzítő kiviteli tervnek megfelelően (továbbiakban TKÜ, 3. sz. melléklet) az alábbiak szerint:
      1. **A Kerületi Önkormányzat** látja el egységesen az alábbi feladatokat:

- **köztér, park és történeti emlékpark** (beleértve a Bakfark Bálint utcát és a Varsányi Irén utcát) egységes kezelését, mely magában foglalja a térburkolat, az utcabútorok, zöldfelületek, a köztéri építészeti és művészeti installációk, a teljes városfal architektúra, jet-vill akna (a Csalogány utcai csomópontban) és az itt lévő hirdetőoszlop kezelési és üzemeltetési feladatait,

- a 13874/1 hrsz-ú, 13706 hrsz-ú, 13707 hrsz-ú ingatlanokon a **burkolat** (kivéve a Csalogány utca útpálya burkolata a parkoló süllyesztett szegélyéig, és kiemelt/süllyesztett szegélye), **az utcabútorok, zöldfelületek, a köztéri építészeti és művészeti installációk** kezelési és üzemeltetési feladatait.

- Fővárosi Önkormányzat tulajdonában lévő 13145 hrsz-ú ingatlanon a **térkő burkolatú kerékpáros felületet** a Csalogány utca-Margit körút sarkon, valamint az itt található középszigeteken létesített zöldfelületeteket,

- a Fővárosi Önkormányzat tulajdonában álló 13543/1 hrsz-ú és a 13145 hrsz-ú ingatlanokon a **kerékpártárolók, virágládák, emlékmű** kezelési és üzemeltetési feladatait,

- a Fővárosi Önkormányzat tulajdonában álló 13708 hrsz-ú (Jégkert) ingatlanon a Beruházással érintett területen a **térburkolat, megépült létesítmények** (kerékpártámaszok, pollerek) és **zöldfelület** kezelési és üzemeltetési feladatait,

- a fejlesztés során megépült belső hálózatként nyilvántartott ivóvízhálózatot,

- továbbá a Bakfark Bálint utca 1-3. számú ingatlanhoz épült 3 db csapadékvíz elvezető vezeték üzemeltetését,

- valamint az itt nem részletezett, de a TKÜ-ben kerületi kezelésűként megjelölt további területek, létesítmények és eszközök kezelési és üzemeltetési feladatait.

* + 1. A Felek akként rendelkeztek, hogy az alábbi üzemeltetési feladatok maradnak a **Fővárosi Önkormányzatnál:**

- A Fővárosi Önkormányzat rögzíti, hogy a TKÜ-n megjelölt, **Margit körút Beruházással érintett járda- és zöldfelületét** – az öntözőrendszerrel együtt – , **illetve a Margit körút – Csalogány utcai csomóponti terület** kezelési és üzemeltetési feladatait szakcégei útján látja el.

- A Fővárosi Önkormányzat rögzíti, hogy a Beruházás keretében kiépített **közvilágítási** elemek/oszlopok üzemeltetését és a közvilágítást a Fővárosi Önkormányzat a BDK Kft. útján biztosítja, továbbá a Beruházás keretében létesített **víziközművek** üzemeltetéséről az FCSM Zrt. útján gondoskodik**.**

- A Felek rögzítik, hogy a Beruházással érintett terület egészén a Fővárosi Önkormányzat látja el a hulladékgyűjtők alapvető üzemeltetési feladatait (ürítés, tisztítás), a BKM Nonprofit Zrt. Köztisztasági divíziója útján, a pótlásokról, illetve az általánosnál magasabb szintű beavatkozást igénylő javításokról a Kerületi Önkormányzat gondoskodik.

1. **HATÁLYBALÉPÉS**
   1. Felek rögzítik, hogy jelen Megállapodás a Felek általi kölcsönös aláírásának napján, amennyiben a Megállapodást a Felek nem ugyanazon a napon írják alá, úgy az a későbbi aláírás időpontjában lép hatályba.
   2. Felek rögzítik, hogy jelen Megállapodás hatálybalépését követően a Megállapodás felmondására, illetve attól való elállásra egyik Fél sem jogosult.
2. **VEGYES RENDELKEZÉSEK**
   1. Felek megállapodnak, hogy a jelen Megállapodással összefüggésben kapcsolattartó személyek:

Kerület részéről:

név: Keszei Zsolt igazgató

mobil: +36 1 346 5436, +36 70 333 8923

e-mail: keszei.zsolt@masodikkerulet.hu

Főváros részéről:

név: Németh László főosztályvezető

mobil: +36 1 327 11 32

e-mail: nemethl@budapest.hu

A jelen pontban írt adatokban történő változás esetén az érintett Fél a másik Felet haladéktalanul, de legkésőbb a változástól számított 15 napon belül köteles írásban értesíteni azzal, hogy az értesítés elmaradása esetén az ebből eredő esetleges károkért a felelősséget viselni köteles.

* 1. Felek megállapítják, hogy a hatályos jogszabályok értelmében jelen Megállapodás vonatkozásában a Feleket speciális nyilvánosságra-hozatali kötelezettség terheli, így a jelen Megállapodás adatait – ha annak jogszabályi feltételei fennállnak – köteles és jogosult nyilvánosságra hozni, és/vagy azt valamely hatóságnak átadni.
  2. A jelen Megállapodás csak írásban, a Felek közös megegyezésével módosítható.
  3. Felek törekednek arra, hogy a Megállapodással kapcsolatban közöttük felmerülő vitás kérdéseket, vagy nézeteltéréseket bírósági vagy más hatósági út mellőzésével rendezzék, tárgyalások útján.
  4. A jelen Megállapodásban nem szabályozott kérdésekben a Ptk. rendelkezései az irányadók. Felek az egymással szemben közölt nyilatkozataik kézbesítése vonatkozásában a Polgári perrendtartásról szóló 2016. évi CXXX. törvény (Pp.) rendelkezéseit tekintik alkalmazandónak.
  5. Felek kötelezettséget vállalnak arra, hogy a személyes adatok kezelését a hatályos jogszabályi előírásoknak – különösképp figyelemmel az Európai Parlament és a Tanács (EU) 2016/679 rendeletére (GDPR- általános adatvédelmi rendelet), valamint az Információs önrendelkezési jogról és az információszabadságról szóló 2011.évi CXII. törvényre (Info tv.) - megfelelően végzik, a személyes adatokat az együttműködési Megállapodás teljesítéséhez szükséges mértékben és ideig kezelik, azokat harmadik személy felé nem továbbítják (kivéve a jogszabályi kötelezettségen alapuló hatósági ellenőrzést, bírósági eljárást és jelen Megállapodásból eredő vitás kérdésekből eredő adatszolgáltatást).
  6. Felek nyilatkoznak, hogy az államháztartásról szóló 2011. évi CXCV. törvényben (a továbbiakban: Áht.) és az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdésében foglaltak alapján valamennyien a nemzeti vagyonról szóló 2011. évi CXCVI. törvény (a továbbiakban: Nvtv.) szerinti átlátható szervezetnek minősülnek.
  7. Jelen Megállapodás .. (..) eredeti példányban készült, melyből .. (…) példány a Kerületet, .. (...) példány a Fővárost illeti meg.

Felek a jelen Megállapodást, annak elolvasását és közös értelmezését követően, mint az akaratukkal mindenben megegyező jognyilatkozatot, kellő felhatalmazás birtokában, jóváhagyólag írják alá.

Kelt: Budapest, 2023. ……………… Budapest, 2023. ………………

|  |  |
| --- | --- |
| ………………………… | ………………………… |
| **Budapest Főváros Önkormányzata (Főváros)** | **Budapest Főváros II. Kerületi Önkormányzat**  **(Kerület)** |
| A főpolgármester hatáskörében eljárva  Tüttő Kata  főpolgármester-helyettes | Örsi Gergely  polgármester |

Pénzügyileg ellenjegyezte:

…………………………………….

Berente Katalin

gazdasági igazgató

Budapest, 2023. ……………………….

Mellékletek:

1. számú melléklet: A Vagyonelemeket beazonosíthatóan tartalmazó műszaki átadás-átvételi jegyzőkönyv; pénzügyi-műszaki leltár; megvalósulási tervdokumentáció (pénzügyi és műszaki dokumentáció)
2. sz. melléklet: TKÜ
3. sz. melléklet – Közvilágítási vagyonelemek átadására irányuló dokumentáció

* műszaki-átadás átvételi dokumentumok

1. sz. melléklet: - Víziközmű vagyonelemek átadására irányuló dokumentáció

- Közcsatornák műszaki vizsgálati jegyzőkönyve

- szennyvíz csatorna vízjogi létesítési és megszüntetési engedélyei

- szennyvíz csatorna megvalósulási helyszínrajza

- szennyvíz csatorna által érintett ingatlanok tulajdoni lapjai

- Aláírási címpéldány

- Áfa nyilatkozat

- szennyvíz csatornával kapcsolatos Tulajdonrendezettségi Nyilatkozat